ફિલ્મનું શીર્ષક મને ખૂબ સ્પર્શે છે. તેમાંથી આવતા પ્રત્યેક શબ્દો મને પેલા સુવાક્યની યાદ અપાવે છે કે ‘Child is the father of the nation.’ કેટલી સરસ આ વાત છે ! એક નિર્દોષ આંખો, આંખોમાં સપનાં, આંખોમાં અનેક પ્રશ્નો, એ પ્રશ્નોના પોતાની રીતે મેળવેલા સરસ મજાના જવાબો, બાળકની ઈચ્છાઓ અને બીજું ઘણું બધું…. કેટલું બધું અદ્દભુત ! કદાચ એનું વર્ણન કરવા માટે આપણી પાસે યોગ્ય શબ્દો નથી. ફિલ્મનું પેલું ‘મા….’ વાળું ગીત પણ અદ્વિતિય છે. તેમને એમ નથી લાગતું કે તે આપણને બધાને લાગુ પડે છે ? નાના બાળકો, મોટા બાળકો, કિશોરો, યુવાનો, કૉલેજના યુવાનો, કામ કરતાં બાળકો કે પછી જેને પોતાના બાળકો છે તેવા યુવાનો… સૌને પોતાની મા તો વ્હાલી જ હોય છે ને ! કોઈ પણ ઉંમરે આપણો મા પ્રત્યેનો પ્રેમ ઓછો નથી થતો. કારણકે અંતે તો તે આપણી પ્રથમ મિત્ર છે.